title: Rozhodnutie Európskeho parlamentu (EÚ) 2017/1696 z 27. apríla 2017 o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2015

text:
               29.9.2017

               SK

               Úradný vestník Európskej únie

               L 252/278

         ROZHODNUTIE EURÓPSKEHO PARLAMENTU (EÚ) 2017/1696
   z 27. apríla 2017
   o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre cenné papiere a trhy za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho orgánu pre cenné papiere a trhy za rozpočtový rok 2015 spolu s odpoveďami orgánu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória orgánu za plnenie rozpočtu za rozpočtový rok 2015 (05873/2017 – C8-0074/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (4), a najmä na jeho článok 64,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0124/2017),

               1.

               udeľuje absolutórium výkonnej riaditeľke Európskeho orgánu pre cenné papiere a trhy za plnenie rozpočtu orgánu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskeho orgánu pre cenné papiere a trhy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 162.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 84.

      (5)  Ú. v. EÚ L 328, 7.12.2013, s. 42.


title: 2012/534/EÚ: Rozhodnutie Rady z  24. septembra 2012 o pozícii, ktorú má Európska únia zaujať v spoločnom výbore EÚ – ICAO, pokiaľ ide o rozhodnutie o prijatí prílohy o bezpečnostnej ochrane letectva k Memorandu o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu

text:
               2.10.2012

               SK

               Úradný vestník Európskej únie

               L 266/37

         ROZHODNUTIE RADY
   z 24. septembra 2012
   o pozícii, ktorú má Európska únia zaujať v spoločnom výbore EÚ – ICAO, pokiaľ ide o rozhodnutie o prijatí prílohy o bezpečnostnej ochrane letectva k Memorandu o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu
   (2012/534/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Rozhodnutie Rady 2012/243/EÚ z 8. marca 2012 o uzavretí Memoranda o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu, a o ustanovení súvisiacich postupov (1) (ďalej len „memorandum o spolupráci“) nadobudlo účinnosť 29. marca 2012.

               (2)

               V súlade s článkom 7.3 písm. c) memoranda o spolupráci spoločný výbor zriadený článkom 7.1 memoranda o spolupráci môže prijímať prílohy k memorandu o spolupráci.

               (3)

               Je vhodné určiť pozíciu, ktorú má Európska únia zaujať v spoločnom výbore, pokiaľ ide o prijatie prílohy o bezpečnostnej ochrane letectva k memorandu o spolupráci,

         PRIJALA TOTO ROZHODNUTIE:
   Článok 1
   Pozícia, ktorú má zaujať Európska únia v spoločnom výbore EÚ – ICAO, ako sa uvádza v článku 7.3 písm. c) Memoranda o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu (ďalej len „memorandum o spolupráci), v súvislosti s prijatím prílohy o bezpečnostnej ochrane letectva k memorandu o spolupráci, sa opiera o návrh rozhodnutia spoločného výboru EÚ – ICAO pripojený k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         S. ALETRARIS

      (1)  Ú. v. EÚ L 121, 8.5.2012, s. 16.

      NÁVRH
      ROZHODNUTIE SPOLOČNÉHO VÝBORU EÚ – ICAO
      z …
      o prijatí prílohy o bezpečnostnej ochrane letectva k Memorandu o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu
      SPOLOČNÝ VÝBOR EÚ – ICAO,
      so zreteľom na Memorandum o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu (ďalej len „memorandum ICAO“, a najmä na jeho článok 73 písm. c),
      keďže:
      Je vhodné zahrnúť prílohu o bezpečnostnej ochrane letectva do memoranda ICAO,
      PRIJAL TOTO ROZHODNUTIE:
      Článok 1
      Týmto sa prijíma príloha k tomuto rozhodnutiu a predstavuje neoddeliteľnú súčasť memoranda ICAO.
      Článok 2
      Toto rozhodnutie nadobúda účinnosť dňom jeho prijatia.

         V […]

               Za spoločný výbor EÚ – ICAO

               predsedovia

         PRÍLOHA

               „PRÍLOHA II – BEZPEČNOSTNÁ OCHRANA LETECTVA
               1.   Ciele

                           1.1.

                           Zmluvné strany súhlasia so spoluprácou v oblasti bezpečnostnej ochrany letectva v rámci memoranda o spolupráci (MOC) medzi Európskou úniou a Medzinárodnou organizáciou civilného letectva (ICAO) podpísaného 28. apríla 2011 v Montreale a 4. mája 2011 v Bruseli.

                           1.2.

                           V súlade so svojím záväzkom dosahovať primeranú a udržateľnú úroveň bezpečnostnej ochrany letectva v celosvetovom meradle, najmä prostredníctvom noriem a odporúčaných postupov ICAO (SARP) zmluvné strany súhlasia s úzkou spoluprácou pri vykonávaní svojich činností v oblasti bezpečnostnej ochrany letectva.

                     2.   Rozsah pôsobnosti

                           2.1.

                           Pri sledovaní cieľov uvedených v odseku 1 sa zmluvné strany dohodli na spolupráci prostredníctvom:

                                       a)

                                       pravidelného dialógu o otázkach spoločného záujmu týkajúcich sa bezpečnostnej ochrany letectva;

                                       b)

                                       pravidelnej výmeny príslušných informácií o bezpečnostnej ochrane letectva v súlade s platnými predpismi;

                                       c)

                                       účasti na činnostiach týkajúcich sa bezpečnostnej ochrany letectva;

                                       d)

                                       prípadnej analýzy dodržiavania noriem ICAO, odporúčaných postupov a účinného vykonávania systému dohľadu nad bezpečnostnou ochranou letectva v jednotlivých štátoch;

                                       e)

                                       monitorovania dodržiavania noriem ICAO, odporúčaných postupov a účinného vykonávania systému dohľadu nad bezpečnostnou ochranou letectva v štátoch EÚ;

                                       f)

                                       udržiavania spolupráce pri regulačných a normotvorných otázkach;

                                       g)

                                       vývoja a poskytovania pomoci v technickej oblasti;

                                       h)

                                       podpory regionálnej spolupráce;

                                       i)

                                       výmeny odborných pracovníkov a

                                       j)

                                       poskytovania odbornej prípravy v oblasti bezpečnostnej ochrany letectva.

                     3.   Vykonávanie

                           3.1.

                           Zmluvné strany môžu ustanoviť pracovné dojednania s určením vzájomne dohodnutých mechanizmov a postupov na účinnú realizáciu činností spolupráce v oblastiach uvedených v bode 2.1. Tieto pracovné dojednania schvaľuje spoločný výbor.

                     4.   Dialóg

                           4.1.

                           Zmluvné strany v pravidelných intervaloch zvolávajú stretnutia a/alebo telekonferencie s cieľom diskutovať o otázkach spoločného záujmu v oblasti bezpečnostnej ochrany letectva a v prípade potreby koordinovať činnosti.

                     5.   Spoločné využívanie informácií, výskumných výsledkov/štúdií a analýz v oblasti bezpečnostnej ochrany letectva

                           5.1.

                           Bez toho, aby boli dotknuté ich platné predpisy, zmluvné strany ustanovia pracovné dojednania, ktorými stanovia, aké informácie a analýzy možno spoločne využívať na základe informácií získaných v rámci ich vlastných programov auditu a inšpekcií, ako aj mechanizmus spoločného využívania s cieľom zaručiť dôverný charakter informácií získaných od druhej zmluvnej strany v súlade s článkom 6 memoranda o spolupráci.

                           5.2.

                           Zmluvné strany spolupracujú na činnostiach v oblasti bezpečnostnej ochrany letectva prostredníctvom výmeny príslušných a vhodných údajov, výsledkov výskumu, štúdií, informácií a dokumentácie, ako aj napomáhaním vzájomnej účasti na stretnutiach.

                     6.   Účasť na činnostiach týkajúcich sa bezpečnostnej ochrany letectva

                           6.1.

                           Na účely vykonávania tejto prílohy každá zmluvná strana v prípade potreby vyzve druhú zmluvnú stranu na účasť v súlade s zavedenými pravidlami alebo postupmi na činnostiach týkajúcich sa bezpečnostnej ochrany letectva a na stretnutiach s cieľom zabezpečiť úzku spoluprácu a koordináciu. Podrobnosti tejto účasti sa ustanovia v pracovných dojednaniach, ktoré schvália zmluvné strany.

                     7.   Regulačné záležitosti

                           7.1.

                           Každá zmluvná strana zabezpečí, aby druhá zmluvná strana bola informovaná o všetkých jej príslušných právnych predpisoch, pravidlách, normách, požiadavkách a odporúčaných postupoch, ktoré môžu mať vplyv na túto prílohu, ako aj na všetky jej zmeny.

                           7.2.

                           Zmluvné strany sa včas navzájom informujú o všetkých navrhovaných zmenách svojich príslušných právnych predpisov, pravidiel, noriem, požiadaviek a odporúčaných postupov, pokiaľ tieto zmeny môžu mať vplyv na túto prílohu.

                           7.3.

                           S cieľom celosvetovej harmonizácie pravidiel a noriem v oblasti bezpečnostnej ochrany letectva sa zmluvné strany navzájom informujú o technických regulačných otázkach v oblasti bezpečnostnej ochrany letectva počas rôznych etáp tvorby pravidiel alebo postupu prípravy SARP, pričom sa v prípade potreby môžu vyzvať na účasť v pridružených technických orgánoch.

                           7.4.

                           Zmluvné strany si navzájom poskytujú aktuálne informácie o rozhodnutiach a odporúčaniach týkajúcich sa bezpečnostnej ochrany letectva.

                           7.5.

                           EÚ nadviaže dialóg s ICAO s cieľom poskytnúť technické informácie v prípadoch, keď sa v súlade s právnymi predpismi EÚ vynoria otázky týkajúce sa dodržiavania noriem a odporúčaných postupov ICAO.

                     8.   Technická pomoc

                           8.1.

                           Zmluvné strany koordinujú pomoc štátom v úsilí zabezpečiť účinné využívanie zdrojov a zabrániť zdvojovaniu činností a vymieňajú si informácie o projektoch a programoch technickej pomoci súvisiacich s bezpečnostnou ochranou letectva.

                           8.2.

                           Zmluvné strany úzko spolupracujú na podpore štátov EÚ a ďalších štátov podľa potreby pri zlepšovaní ich úrovne účinného vykonávania rozhodujúcich prvkov národných systémov dohľadu nad bezpečnosťou ochranou a ich úrovne dodržiavania noriem a odporúčaných postupov ICAO. Táto spolupráca zahŕňa okrem iného výmenu informácií, uľahčenie dialógu medzi dotknutými zmluvnými stranami a koordináciu akýchkoľvek činností technickej pomoci.

                     9.   Regionálna spolupráca

                           9.1.

                           Zmluvné strany uprednostňujú činnosti zamerané na urýchlenie vykonávania noriem a odporúčaných postupov ICAO v prípadoch, keď regionálny prístup ponúka príležitosti zlepšiť nákladovú účinnosť a postupy dohľadu a/alebo štandardizácie.

                     10.   Pomoc odborných pracovníkov

                           10.1.

                           Bez toho, aby boli dotknuté schémy odbornej pomoci vytvorené mimo rozsahu pôsobnosti tejto prílohy, zmluvné strany sa usilujú poskytovať si navzájom na základe žiadosti odborníkov s technickými vedomosťami v príslušných oblastiach bezpečnostnej ochrany letectva, aby vykonávali úlohy a zúčastňovali sa na činnostiach patriacich do rozsahu pôsobnosti tejto prílohy. Podmienky tejto odbornej pomoci sa uvedú v pracovnom dojednaní medzi zmluvnými stranami.

                     11.   Odborná príprava

                           11.1.

                           V prípade potreby každá zmluvná strana umožní účasť zamestnancov druhej zmluvnej strany na všetkých programoch týkajúcich sa bezpečnostnej ochrany letectva, ktoré zabezpečuje.

                           11.2.

                           Zmluvné strany si vymieňajú informácie a materiály týkajúce sa programov odbornej prípravy v oblasti bezpečnostnej ochrany letectva a prípadne koordinujú tvorbu programov odbornej prípravy a spolupracujú na nej.

                           11.3.

                           V rámci činností uvedených v bode 9 tejto prílohy zmluvné strany spolupracujú na uľahčovaní a koordinácii účasti na programoch odbornej prípravy tých účastníkov vzdelávania, ktorí pochádzajú zo štátov alebo regiónov, ktorým zmluvné strany poskytujú technickú pomoc.

                     12.   Preskúmanie

                           12.1.

                           Zmluvné strany pravidelne preskúmavajú uplatňovanie tejto prílohy a v prípade potreby zohľadňujú všetky príslušné zmeny politiky alebo regulačné zmeny.

                           12.2.

                           Všetky preskúmania tejto prílohy uskutočňuje spoločný výbor zriadený podľa článku 7 memoranda o spolupráci.

                     13.   Nadobudnutie platnosti, zmeny a doplnenia a ukončenie platnosti

                           13.1.

                           Táto príloha nadobúda platnosť v deň jej prijatia spoločným výborom a uplatňuje sa až do ukončenia jej platnosti.

                           13.2.

                           Pracovné dojednania dohodnuté podľa tejto prílohy nadobúdajú platnosť v deň ich prijatia spoločným výborom.

                           13.3.

                           Každá zmena a doplnenie alebo ukončenie platnosti pracovných dojednaní dohodnutých podľa tejto prílohy podlieha schváleniu spoločného výboru.

                           13.4.

                           Túto prílohu môže kedykoľvek vypovedať ktorákoľvek zmluvná strana. Takáto výpoveď nadobúda účinnosť po uplynutí 6 mesiacov od doručenia písomného oznámenia o výpovedi jednou zmluvnou stranou druhej zmluvnej strane, pokiaľ uvedené oznámenie o výpovedi nebude vzaté späť na základe vzájomného súhlasu zmluvných strán pred dňom uplynutia tohto šesťmesačného obdobia.

                           13.5.

                           Bez ohľadu na akékoľvek iné ustanovenie tohto článku, ak sa ukončí platnosť memoranda o spolupráci, zároveň sa končí platnosť tejto prílohy a všetkých pracovných dojednaní dohodnutých podľa nej.“


title: Rozhodnutie Rady a Komisie (EÚ, Euratom) 2015/60 z 15. decembra 2014 o pozícii, ktorá sa má zaujať v meneEurópskej únie a Európskeho spoločenstva pre atómovú energiu v Rade pre pridruženie zriadenej na základe Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o prijatie rozhodnutí Rady pre pridruženie o rokovacom poriadku Rady pre pridruženie a rokovacom poriadku Výboru pre pridruženie a podvýborov, zriadenie dvoch podvýborov a delegovanie určitých právomocí Radou pre pridruženie na Výbor pre pridruženie v zložení pre otázky obchodu

text:
               16.1.2015

               SK

               Úradný vestník Európskej únie

               L 10/30

         ROZHODNUTIE RADY A KOMISIE (EÚ, Euratom) 2015/60
   z 15. decembra 2014
   o pozícii, ktorá sa má zaujať v meneEurópskej únie a Európskeho spoločenstva pre atómovú energiu v Rade pre pridruženie zriadenej na základe Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o prijatie rozhodnutí Rady pre pridruženie o rokovacom poriadku Rady pre pridruženie a rokovacom poriadku Výboru pre pridruženie a podvýborov, zriadenie dvoch podvýborov a delegovanie určitých právomocí Radou pre pridruženie na Výbor pre pridruženie v zložení pre otázky obchodu
   RADA EURÓPSKEJ ÚNIE,
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na článok 217 v spojení s jej článkom 218 ods. 9,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101,
   so zreteľom na návrh Európskej komisie,
   keďže:

               (1)

               V článku 486 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (1) (ďalej len „dohoda“) sa stanovuje predbežné vykonávanie dohody v čiastočnom rozsahu.

               (2)

               V článku 4 rozhodnutia Rady 2014/295/EÚ (2) a článku 4 rozhodnutia Rady 2014/668/EÚ (3) sa bližšie uvádza, ktoré časti dohody sa predbežne vykonávajú alebo sa majú predbežne vykonávať.

               (3)

               Podľa článku 462 ods. 2 dohody prijme Rada pre pridruženie svoj rokovací poriadok.

               (4)

               Podľa článku 462 ods. 3 dohody predsedá Rade pre pridruženie striedavo zástupca Únie a zástupca Ukrajiny.

               (5)

               Podľa článku 464 ods. 1 dohody má Rade pre pridruženie pri plnení jej úloh pomáhať Výbor pre pridruženie a podľa článku 465 ods. 1 dohody má Rada pre pridruženie vo svojom rokovacom poriadku určiť úlohy, ako aj spôsob práce Výboru pre pridruženie.

               (6)

               Podľa článku 466 ods. 2 dohody môže Rada pre pridruženie rozhodnúť o zriadení akéhokoľvek osobitného výboru alebo orgánu v konkrétnych oblastiach, ktoré sú nevyhnutné pre vykonávanie dohody, aby pomáhal Rade pre pridruženie pri plnení jej úloh. Podľa článku 466 ods. 3 dohody môže tiež Výbor pre pridruženie vytvoriť podvýbory.

               (7)

               Podľa článku 461 ods. 1 dohody je Rada pre pridruženie zodpovedná za dohľad nad uplatňovaním a vykonávaním dohody a monitorovanie jej uplatňovania a vykonávania. V súlade s článkom 465 ods. 2 dohody môže Rada pre pridruženie delegovať na Výbor pre pridruženie ktorúkoľvek zo svojich právomocí vrátane právomoci prijímať záväzné rozhodnutia. Rada pre pridruženie by mala delegovať na Výbor pre pridruženie v zložení pre otázky obchodu, ako sa uvádza v článku 438 ods. 4 dohody, právomoc aktualizovať alebo zmeniť prílohy k dohode, ktoré sa týkajú kapitol 1 (prílohy I-C a I-D k dohode), 2 (prílohy II k dohode) a 3, 5, 6 a 8 hlavy IV (Obchod a záležitosti súvisiace s obchodom) dohody podľa článkov 463 ods. 3 a 465 ods. 2 dohody, pokiaľ v uvedených kapitolách neexistujú osobitné ustanovenia týkajúce sa aktualizácie alebo zmeny uvedených príloh.

               (8)

               S cieľom zabezpečiť účinné vykonávanie dohody by sa mal čo najskôr prijať rokovací poriadok Rady pre pridruženie a Rokovací poriadok Výboru pre pridruženie a podvýborov, a malo by byť možné prijať ich prostredníctvom písomného postupu.

               (9)

               Pozícia Únie v Rade pre pridruženie by preto mala byť založená na pripojených návrhoch rozhodnutí,

         PRIJALI TOTO ROZHODNUTIE:
   Článok 1
   1.   Pozícia, ktorá sa má zaujať v mene Európskej únie a Európskeho spoločenstva pre atómovú energiu v Rade pre pridruženie zriadenej podľa článku 464 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, je založená na návrhoch rozhodnutí Rady pre pridruženie pripojených k tomuto rozhodnutiu, pokiaľ ide o:

               —

               prijatie rokovacieho poriadku Rady pre pridruženie a Rokovacieho poriadku Výboru pre pridruženie a podvýborov,

               —

               zriadenie dvoch podvýborov, a

               —

               delegovanie určitých právomocí Radou pre pridruženie na Výbor pre pridruženie v zložení pre otázky obchodu, ako sa uvádza v článku 465 ods. 2 dohody.

         2.   Malé technické zmeny návrhov rozhodnutí Rady pre pridruženie môžu schváliť zástupcovia Únie v Rade pre pridruženie bez ďalšieho rozhodnutia Rady Európskej únie.
   Článok 2
   Rade pre pridruženie spolupredsedá zo strany Únie vysoký predstaviteľ Únie pre zahraničné veci a bezpečnostnú politiku v súlade so svojimi zodpovednosťami podľa zmlúv a vo svojej funkcii predsedu Rady pre zahraničné veci Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 15. decembra 2014

            Za Radu

            predsedníčka

         F. MOGHERINI

            Za Komisiu

            predseda

         J.-C. JUNCKER

      (1)  Ú. v. EÚ L 161, 29.5.2014, s. 3.

      (2)  Rozhodnutie Rady 2014/395/EÚ zo 17. marca 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej preambulu, článok 1 a hlavy I, II a VII (Ú. v. EÚ L 161, 29.5.2014, s. 1.)

      (3)  Rozhodnutie Rady 2014/668/EÚ z 23. júna 2014 o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly (Ú. v. EÚ L 278, 20.9.2014, s. 1) zmenené rozhodnutím Rady 2014/691/EÚ (Ú. v. EÚ L 289, 3.10.2014, s. 1).

      NÁVRH
      ROZHODNUTIE RADY PRE PRIDRUŽENIE MEDZI EÚ A UKRAJINOU č. 1/2014
      z …,
      ktorým prijíma svoj rokovací poriadok a rokovací poriadok Výboru pre pridruženie a podvýborov
      RADA PRE PRIDRUŽENIE MEDZI EÚ A UKRAJINOU,
      so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (1) (ďalej len „dohoda“), a najmä na jej článok 462,
      keďže:

                  (1)

                  V súlade s článkom 486 dohody sa od 1. novembra 2014 predbežne vykonávajú časti dohody.

                  (2)

                  Podľa článku 462 ods. 2 dohody prijme Rada pre pridruženie svoj rokovací poriadok.

                  (3)

                  Podľa článku 464 ods. 1 dohody má Rade pre pridruženie pomáhať pri plnení jej úloh Výbor pre pridruženie, zatiaľ čo podľa článku 465 ods. 1 dohody určí Rada pre pridruženie vo svojom rokovacom poriadku úlohy, ako aj spôsob práce Výboru pre pridruženie,

            PRIJALA TOTO ROZHODNUTIE:
      Článok 1
      Týmto sa prijímajú rokovacie poriadky Rady pre pridruženie a Výboru pre pridruženie a podvýborov, ktoré sú uvedené v prílohách I a II.
      Článok 2
      Toto rozhodnutie nadobúda účinnosť dňom jeho prijatia.

         V …, ….

               Za Radu pre pridruženie

               predseda

         (1)  Ú. v. EÚ L 161, 29.5.2014, s. 3.

         PRÍLOHA I

            ROKOVACÍ PORIADOK RADY PRE PRIDRUŽENIE

         Článok 1
         Všeobecné ustanovenia
         1.   Rada pre pridruženie zriadená v súlade s článkom 461 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) plní svoje úlohy podľa článkov 461 a 463 dohody.
         2.   Ako sa stanovuje v článku 5 ods. 1 dohody, zmluvné strany vedú pravidelné zasadnutia politického dialógu na úrovni samitu. V súlade s článkom 5 ods. 2 dohody sa politický dialóg na úrovni ministrov uskutočňuje po vzájomnej dohode v rámci Rady pre pridruženie, ako sa uvádza v článku 460 dohody, a v rámci pravidelných zasadnutí zástupcov zmluvných strán na úrovni ministrov zahraničia.
         3.   Ako sa stanovuje v článku 462 ods. 1 dohody, Rada pre pridruženie sa skladá z členov Rady Európskej únie a členov Európskej komisie na jednej strane a z členov vlády Ukrajiny na strane druhej. V zložení Rady pre pridruženie sa zohľadňujú osobitné otázky, ktoré sa majú riešiť na danom zasadnutí. Rada pre pridruženie zasadá na úrovni ministrov.
         4.   Ako sa stanovuje v článku 463 ods. 1 dohody a na účely dosiahnutia cieľov uvedenej dohody má Rada pre pridruženie právomoc prijímať rozhodnutia, ktoré sú pre strany záväzné. Rada pre pridruženie prijme vhodné opatrenia na vykonávanie svojich rozhodnutí, a to v prípade potreby aj splnomocnením osobitných orgánov zriadených na základe tejto dohody konať v jej mene. Rada pre pridruženie môže vydávať aj odporúčania. Rozhodnutia a odporúčania sa prijímajú dohodou strán, po ukončení príslušných vnútorných postupov na ich prijatie. Rada pre pridruženie môže delegovať svoje právomoci na Výbor pre pridruženie.
         5.   Strany v tomto rokovacom poriadku sú tie, ktoré sú vymedzené v článku 482 dohody.
         Článok 2
         Predsedníctvo
         Strany striedavo predsedajú Rade pre pridruženie počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku.
         Článok 3
         Zasadnutia
         1.   Rada pre pridruženie zasadá aspoň raz ročne, ako aj vždy, keď si to vyžadujú okolnosti, a to po vzájomnej dohode strán. Ak sa strany nedohodnú inak, zasadnutia Rady pre pridruženie sa konajú na obvyklom mieste konania zasadnutí Rady Európskej únie.
         2.   Každé zasadnutie Rady pre pridruženie sa uskutoční v deň, na ktorom sa strany dohodli.
         3.   Zasadnutia Rady pre pridruženie spoločne zvolávajú tajomníci Rady pre pridruženie po dohode s predsedom Rady pre pridruženie najneskôr 30 kalendárnych dní pred dňom zasadnutia.
         Článok 4
         Zastúpenie
         1.   Ak sa členovia Rady pre pridruženie nemôžu zúčastniť na zasadnutí, môžu byť zastúpení. Ak si člen želá byť zastúpený, pred zasadnutím, na ktorom má byť člen zastúpený, písomne oznámi predsedovi Rady pre pridruženie meno svojho zástupcu.
         2.   Zástupca člena Rady pre pridruženie má všetky práva člena, ktorého zastupuje.
         Článok 5
         Delegácie
         1.   Členov Rady pre pridruženie môžu sprevádzať úradníci. Pred každým zasadnutím je predseda Rady pre pridruženie informovaný prostredníctvom sekretariátu Rady pre pridruženie o plánovanom zložení delegácie každej strany.
         2.   Rada pre pridruženie môže po dohode medzi stranami pozvať zástupcov iných orgánov strán alebo nezávislých odborníkov v danej oblasti, aby sa zúčastnili na jej zasadnutiach ako pozorovatelia alebo aby poskytli informácie o konkrétnych témach. Strany sa dohodnú na podmienkach, za ktorých sa uvedení pozorovatelia môžu zúčastniť na zasadnutiach.
         Článok 6
         Sekretariát
         Úradník Generálneho sekretariátu Rady Európskej únie a úradník Ukrajiny vykonávajú spoločne funkciu tajomníkov Rady pre pridruženie.
         Článok 7
         Korešpondencia
         1.   Korešpondencia adresovaná Rade pre pridruženie sa posiela tajomníkovi Únie alebo Ukrajiny, ktorý následne informuje druhého tajomníka.
         2.   Tajomníci Rady pre pridruženie zabezpečia, aby sa korešpondencia postúpila predsedovi Rady pre pridruženie a podľa potreby aj ostatným členom Rady pre pridruženie.
         3.   Takto rozposielaná korešpondencia sa zasiela podľa vhodnosti na Generálny sekretariát Európskej komisie, Európskej službe pre vonkajšiu činnosť, stálym zastúpeniam členských štátov pri Európskej únii a generálnemu sekretariátu Rady Európskej únie, ako aj misii Ukrajiny pri Európskej únii.
         4.   Oznámenia predsedu posielajú adresátom tajomníci v mene predsedu. Takéto oznámenia sa v prípade potreby rozpošlú členom Rady pre pridruženie, ako sa stanovuje v odseku 3.
         Článok 8
         Dôvernosť informácií
         Pokiaľ strany nerozhodnú inak, zasadnutia Rady pre pridruženie sú neverejné. Ak strana predloží Rade pre pridruženie informácie označené ako dôverné, druhá strana zaobchádza s takýmito informáciami ako s dôvernými informáciami.
         Článok 9
         Program zasadnutí
         1.   Predseda Rady pre pridruženie vypracuje predbežný program každého zasadnutia. Tajomníci Rady pre pridruženie ho odošlú adresátom uvedeným v článku 7 najneskôr 15 kalendárnych dní pred zasadnutím.
         2.   Predbežný program zasadnutia obsahuje len body, v súvislosti s ktorými tajomníci dostali žiadosť o zaradenie do programu najneskôr 21 kalendárnych dní pred začiatkom zasadnutia. Takéto body nie sú zaradené do predbežného programu, pokiaľ neboli príslušné podporné dokumenty zaslané tajomníkom pred dátumom odoslania programu.
         3.   Rada pre pridruženie prijíma program na začiatku každého zasadnutia. Akýkoľvek bod, ktorý nie je zahrnutý do predbežného programu, môže byť do programu zahrnutý v prípade, že s tým strany súhlasia.
         4.   Po konzultáciách so stranami môže predseda skrátiť lehoty uvedené v odseku 1 s cieľom zohľadniť požiadavky konkrétneho prípadu.
         Článok 10
         Zápisnica
         1.   Návrh zápisnice z každého zasadnutia vypracujú obaja tajomníci Rady pre pridruženie spoločne.
         2.   V zápisnici sa spravidla vo vzťahu ku každému bodu programu uvádza:

                     a)

                     dokumentácia predložená Rade pre pridruženie;

                     b)

                     akékoľvek vyhlásenia, ktoré sa zaznamenali do zápisnice na požiadanie člena Rady pre pridruženie a

                     c)

                     záležitosti, na ktorých sa strany dohodli, ako sú prijaté rozhodnutia, schválené vyhlásenia a akékoľvek závery.

               3.   Návrh zápisnice sa predloží na schválenie Rade pre pridruženie. Rada pre pridruženie schváli uvedený návrh zápisnice na svojom nasledujúcom zasadnutí. Uvedený návrh zápisnice sa prípadne môže schváliť písomným postupom.
         Článok 11
         Rozhodnutia a odporúčania
         1.   Rada pre pridruženie prijíma rozhodnutia a vydáva odporúčania na základe vzájomnej dohody medzi stranami a po ukončení príslušných vnútorných postupov.
         2.   Rada pre pridruženie môže takisto prijímať rozhodnutia alebo vydávať odporúčania písomným postupom, ak sa tak strany dohodnú. Na tento účel predseda Rady pre pridruženie rozpošle text návrhu v písomnej forme jej členom podľa článku 7 v lehote minimálne 21 kalendárnych dní, počas ktorej členovia oznámia akékoľvek výhrady alebo zmeny, ktoré chcú vykonať. Po konzultáciách so stranami môže predseda skrátiť uvedenú lehotu s cieľom zohľadniť požiadavky konkrétneho prípadu.
         3.   Aktom Rady pre pridruženie, v zmysle článku 463 ods. 1 dohody, sa priradí názov „rozhodnutie“ alebo „odporúčanie“, za ktorým nasleduje poradové číslo, dátum ich prijatia a opis ich predmetu. Uvedené rozhodnutia a odporúčania Rady pre pridruženie podpisuje predseda a overujú tajomníci Rady pre pridruženie. Rozhodnutia a odporúčania sa rozpošlú všetkým adresátom uvedeným v článku 7 tohto rokovacieho poriadku. Každá strana sa môže rozhodnúť uverejniť rozhodnutia a odporúčania Výboru pre pridruženie vo svojej príslušnej úradnej publikácii.
         4.   Každé rozhodnutie Rady pre pridruženie nadobúda účinnosť dňom jeho prijatia, pokiaľ nie je v rozhodnutí stanovené inak.
         Článok 12
         Jazyky
         1.   Úradnými jazykmi Rady pre pridruženie sú úradné jazyky strán.
         2.   Pokiaľ sa nerozhodne inak, rokovania Rady pre pridruženie vychádzajú z dokumentácie vyhotovenej v uvedených jazykoch.
         Článok 13
         Výdavky
         1.   Každá strana uhradí všetky výdavky, ktoré jej vznikli v dôsledku účasti na zasadnutiach Rady pre pridruženie, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s tlmočením počas zasadnutí, prekladom a rozmnožovaním dokumentov znáša Únia. V prípade, že si Ukrajina vyžaduje tlmočenie alebo preklad do alebo z iných jazykov, ako sú jazyky ustanovené v článku 12, znáša súvisiace výdavky Ukrajina.
         3.   Iné výdavky v súvislosti s materiálnym zabezpečením zasadnutí uhradí tá strana, ktorá organizuje zasadnutie.
         Článok 14
         Výbor pre pridruženie
         1.   V súlade s článkom 464 ods. 1 dohody Výbor pre pridruženie pomáha Rade pre pridruženie pri vykonávaní jej úloh. Výbor pre pridruženie sa skladá zo zástupcov strán, pričom v zásade ide o vyšších úradníkov.
         2.   Výbor pre pridruženie pripravuje zasadnutia a rokovania Rady pre pridruženie, v prípade potreby vykonáva rozhodnutia Rady pre pridruženie a vo všeobecnosti zabezpečuje plynulý priebeh vzťahu pridruženia a riadne fungovanie dohody. Výbor pre pridruženie posudzuje všetky otázky predložené Radou pre pridruženie, ako aj všetky ostatné otázky, ktoré sa môžu vyskytnúť v priebehu bežného plnenia dohody. Výbor pre pridruženie predkladá Rade pre pridruženie na schválenie návrhy alebo akékoľvek predlohy rozhodnutí alebo odporúčaní. V súlade s článkom 465 ods. 2 dohody môže Rada pre pridruženie delegovať právomoc prijímať rozhodnutia Výboru pre pridruženie.
         3.   Výbor pre pridruženie prijíma rozhodnutia a vydáva odporúčania, na ktoré je oprávnený podľa dohody.
         4.   V prípadoch, keď sa v dohode odkazuje na povinnosť alebo možnosť konzultácie alebo keď sa strany na základe spoločnej dohody rozhodnú navzájom konzultovať, sa tieto konzultácie môžu uskutočniť v rámci Výboru pre pridruženie, pokiaľ nie je v dohode uvedené inak. Ak strany súhlasia, konzultácie môžu pokračovať na zasadnutí Rady pre pridruženie.
         Článok 15
         Zmeny rokovacieho poriadku
         Tento rokovací poriadok sa môže meniť v súlade s článkom 11.

         PRÍLOHA II

            ROKOVACÍ PORIADOK VÝBORU PRE PRIDRUŽENIE A PODVÝBOROV

         Článok 1
         Všeobecné ustanovenia
         1.   Výbor pre pridruženie zriadený v súlade s článkom 464 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) pomáha Rade pre pridruženie pri plnení jej úloh a plní úlohy stanovené v uvedenej dohode, ktorými ho poverila Rada pre pridruženie. Podľa článku 465 ods. 1 dohody Rada pre pridruženie určí vo svojom rokovacom poriadku úlohy a spôsob práce Výboru pre pridruženie.
         2.   Výbor pre pridruženie pripravuje zasadnutia a rokovania Rady pre pridruženie, v prípade potreby vykonáva rozhodnutia Rady pre pridruženie a vo všeobecnosti zabezpečuje plynulý priebeh vzťahu pridruženia a riadne fungovanie dohody. Výbor pre pridruženie posudzuje všetky otázky predložené Radou pre pridruženie, ako aj všetky ostatné otázky, ktoré sa môžu vyskytnúť v priebehu bežného plnenia dohody. Výbor pre pridruženie predkladá Rade pre pridruženie návrhy alebo akékoľvek predlohy rozhodnutí alebo odporúčaní na schválenie.
         3.   Ako sa stanovuje v článku 464 ods. 2 dohody, Výbor pre pridruženie sa skladá zo zástupcov strán, pričom v zásade ide o vyšších úradníkov, ktorí sú zodpovední za konkrétne otázky, ktoré sa majú riešiť na danom zasadnutí.
         4.   Podľa článku 465 ods. 4 dohody, keď Výbor pre pridruženie v zložení pre otázky obchodu, ako sa uvádza v článku 465 ods. 4 dohody (ďalej len „Výbor pre pridruženie v zložení pre otázky obchodu“) plní úlohy, ktoré mu boli zverené podľa hlavy IV dohody, skladá sa z vyšších úradníkov Európskej komisie a Ukrajiny, ktorí sú zodpovední za obchod a záležitosti súvisiace s obchodom. Zástupca Európskej komisie alebo Ukrajiny zodpovedný za obchod a záležitosti súvisiace s obchodom vykonáva funkciu predsedu Rady pre pridruženie v súlade s článkom 2 tohto rokovacieho poriadku. Na zasadnutiach sa takisto bude zúčastňovať zástupca Európskej služby pre vonkajšiu činnosť.
         5.   Ako sa stanovuje v článku 465 ods. 3 dohody, Výbor pre pridruženie má právomoc prijímať rozhodnutia v prípadoch vymedzených v dohode a v oblastiach, v ktorých naň Rada pre pridruženie delegovala právomoci. Uvedené rozhodnutia sú pre strany záväzné a strany prijmú náležité opatrenia potrebné na ich vykonanie. Výbor pre pridruženie prijíma rozhodnutia na základe dohody strán, a to po ukončení príslušných vnútorných postupov potrebných na ich prijatie.
         6.   Strany v tomto rokovacom poriadku sú tie, ktoré sú vymedzené v článku 482 dohody.
         Článok 2
         Predsedníctvo
         Strany striedavo predsedajú Výboru pre pridruženie počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku.
         Článok 3
         Zasadnutia
         1.   Pokiaľ sa strany nedohodnú inak, Výbor pre pridruženie zasadá pravidelne aspoň raz ročne. Mimoriadne zasadnutia Výboru pre pridruženie sa môžu uskutočniť na žiadosť jednej zo strán a so súhlasom strán.
         2.   Každé zasadnutie Výboru pre pridruženie zvoláva jeho predseda na miesto a v deň, na ktorých sa strany dohodli. Sekretariát Výboru pre pridruženie vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa strany nedohodnú inak.
         3.   Výbor pre pridruženie v zložení pre otázky obchodu zasadá aspoň raz ročne, ako aj vždy, keď si to vyžadujú okolnosti. Zasadnutia zvoláva predseda Výboru pre pridruženie v zložení pre otázky obchodu na miesto, v deň a spôsobom, na ktorom sa dohodli strany. Sekretariát Výboru pre pridruženie v zložení pre otázky obchodu vydá oznámenie o zvolaní zasadnutia najneskôr 15 kalendárnych dní pred začiatkom zasadnutia, pokiaľ sa strany nedohodnú inak.
         4.   Pokiaľ je to možné, pravidelné zasadnutie Výboru pre pridruženie sa zvolá v dostatočnom predstihu pred pravidelným zasadnutím Rady pre pridruženie.
         5.   Vo výnimočných prípadoch a ak s tým strany súhlasia, sa zasadnutia Výboru pre pridruženie môžu uskutočniť s použitím akýchkoľvek dohodnutých technických prostriedkov, ako napríklad videokonferencie.
         Článok 4
         Delegácie
         Pred každým zasadnutím sú strany informované prostredníctvom sekretariátu Výboru pre pridruženie o plánovanom zložení delegácií každej strany, ktoré sa zúčastňujú na zasadnutí.
         Článok 5
         Sekretariát
         1.   Úradník Únie a úradník Ukrajiny vykonávajú spoločne funkciu tajomníkov Výboru pre pridruženie a spoločne vykonávajú kancelárske úlohy v duchu vzájomnej dôvery a spolupráce, pokiaľ sa v tomto rokovacom poriadku nestanovuje inak.
         2.   Úradník Európskej komisie a úradník Ukrajiny, ktorí sú zodpovední za obchod a záležitosti súvisiace s obchodom, vykonávajú spoločne funkciu tajomníkov Výboru pre pridruženie v zložení pre otázky obchodu.
         Článok 6
         Korešpondencia
         1.   Korešpondencia adresovaná Výboru pre pridruženie sa posiela tajomníkovi Výboru pre pridruženie niektorej zo strán, ktorý následne informuje druhého tajomníka.
         2.   Sekretariát Výboru pre pridruženie zabezpečí, aby sa korešpondencia adresovaná Výboru pre pridruženie postúpila predsedovi Výboru pre pridruženie a aby sa v prípade potreby rozposlala ako dokumenty uvedené v článku 7.
         3.   Korešpondenciu predsedu posiela sekretariát stranám v mene predsedu. Takáto korešpondencia sa v prípade potreby rozpošle podľa článku 7.
         Článok 7
         Dokumenty
         1.   Dokumenty rozposielajú tajomníci Výboru pre pridruženie.
         2.   Strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej strany.
         3.   Tajomník Únie rozposiela dokumenty príslušným zástupcom Únie a kópiu takejto korešpondencie systematicky zasiela tajomníkovi Ukrajiny.
         4.   Tajomník Ukrajiny rozposiela dokumenty príslušným zástupcom Ukrajiny a kópiu takejto korešpondencie systematicky zasiela tajomníkovi Únie.
         Článok 8
         Dôvernosť informácií
         Pokiaľ strany nerozhodnú inak, zasadnutia Výboru pre pridruženie sú neverejné. Ak strana predloží Výboru pre pridruženie informácie označené ako dôverné, druhá strana zaobchádza s takýmito informáciami ako s dôvernými informáciami.
         Článok 9
         Program zasadnutí
         1.   Sekretariát Výboru pre pridruženie vypracuje predbežný program každého zasadnutia Výboru pre pridruženie, ako aj návrh operatívnych záverov stanovených v článku 10, a to na základe návrhov strán. Predbežný program rokovania obsahuje body, v súvislosti s ktorými dostal sekretariát Výboru pre pridruženie žiadosť o zaradenie do programu od jednej zo strán spolu s príslušnými dokumentmi najneskôr 21 kalendárnych dní pred dňom zasadnutia.
         2.   Predbežný program spoločne s príslušnými dokumentmi sa rozposiela v súlade s článkom 7 najneskôr 15 kalendárnych pred dňom začiatku zasadnutia.
         3.   Výbor pre pridruženie prijíma program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak sa tak strany dohodnú.
         4.   Predseda zasadnutia Výboru pre pridruženie môže na základe súhlasu druhej strany pozvať zástupcov iných orgánov strán alebo nezávislých odborníkov v danej oblasti na báze ad hoc, aby sa zúčastnili na jeho zasadnutiach s cieľom poskytnúť informácie o konkrétnych témach. Strany zabezpečia, aby uvedení pozorovatelia alebo odborníci rešpektovali všetky požiadavky dôvernosti.
         5.   Predseda zasadnutia Výboru pre pridruženie môže po konzultáciách so stranami skrátiť lehoty uvedené v odsekoch 1 a 2 s cieľom zohľadniť osobitné požiadavky.
         Článok 10
         Zápisnica a operatívne závery
         1.   Návrh zápisnice z každého zasadnutia Výboru pre pridruženie vypracujú tajomníci Výboru pre pridruženie spoločne.
         2.   V zápisnici sa spravidla vo vzťahu ku každému bodu programu uvádza:

                     a)

                     zoznam účastníkov zasadnutia, zoznam úradníkov, ktorí ich sprevádzali, a zoznam prípadných pozorovateľov alebo odborníkov, ktorí sa zúčastnili na zasadnutí;

                     b)

                     dokumentácia predložená Výboru pre pridruženie;

                     c)

                     vyhlásenia, ktoré sa zaznamenali do zápisnice na požiadanie Výboru pre pridruženie, a

                     d)

                     operatívne závery zo zasadnutia podľa odseku 4.

               3.   Návrh zápisnice sa predloží na schválenie Výboru pre pridruženie. Výbor pre pridruženie schváli uvedený návrh zápisnice na svojom nasledujúcom zasadnutí. Návrh zápisnice sa prípadne môže schváliť písomným postupom. Návrh zápisnice Výboru pre pridruženie v zložení pre otázky obchodu je potrebné schváliť do 28 kalendárnych dní po každom zasadnutí. Kópia sa zašle všetkým adresátom uvedeným v článku 7.
         4.   Návrh operatívnych záverov z každého zasadnutia vypracuje tajomník Výboru pre pridruženie strany predsedajúcej Výboru pre pridruženie a spolu s programom ho rozpošle stranám, zvyčajne najneskôr 15 kalendárnych dní pred dňom začiatku zasadnutia. Tento návrh sa v priebehu zasadnutia aktualizuje tak, aby na konci zasadnutia Výbor pre pridruženie, pokiaľ sa strany nedohodnú inak, prijal operatívne závery, v ktorých sa odzrkadľujú následné opatrenia dohodnuté stranami. Po schválení sa operatívne závery pripoja k zápisnici a ich vykonávanie sa preskúma počas nasledujúceho zasadnutia Výboru pre pridruženie. Na tento účel Výbor pre pridruženie prijme vzor, ktorý umožní sledovať každé opatrenie podľa konkrétnej lehoty na jeho vykonanie.
         Článok 11
         Rozhodnutia a odporúčania
         1.   V osobitných prípadoch, keď je Výboru pre pridruženie dohodou udelená právomoc prijímať rozhodnutia alebo keď naň túto právomoc deleguje Rada pre pridruženie, Výbor pre pridruženie prijíma rozhodnutia. Okrem toho vydáva odporúčania. Rozhodnutia a odporúčania sa vydávajú na základe vzájomnej dohody strán a po ukončení príslušných vnútorných postupov. Každé rozhodnutie alebo odporúčanie podpíše predseda a overia tajomníci Výboru pre pridruženie.
         2.   Výbor pre pridruženie môže prijímať rozhodnutia alebo vydávať odporúčania písomným postupom, ak sa tak strany dohodnú. Písomný postup pozostáva z úradnej výmeny nót medzi tajomníkmi, ktorí konajú v zmysle dohody strán. Na tento účel sa text návrhu rozpošle podľa článku 7 v lehote minimálne 21 kalendárnych dní, počas ktorej sa musia oznámiť akékoľvek výhrady alebo zmeny. Predseda môže po konzultáciách so stranami skrátiť lehoty uvedené v tomto odseku s cieľom zohľadniť osobitné požiadavky. Po schválení znenia rozhodnutie alebo odporúčanie podpíše predseda a overia tajomníci.
         3.   Akty Výboru pre pridruženie sa nazývajú „rozhodnutie“ alebo „odporúčanie“. Každé rozhodnutie nadobúda účinnosť dňom prijatia, pokiaľ nie je v rozhodnutí stanovené inak.
         4.   Rozhodnutia a odporúčania sa rozpošlú obom stranám.
         5.   Každá strana sa môže rozhodnúť uverejniť rozhodnutia a odporúčania Výboru pre pridruženie vo svojej príslušnej úradnej publikácii.
         Článok 12
         Správy
         Výbor pre pridruženie na každom pravidelnom zasadnutí Rady pre pridruženie podá Rade pre pridruženie správu o svojej činnosti a o činnosti podvýborov, pracovných skupín a iných orgánov.
         Článok 13
         Jazyky
         1.   Úradnými jazykmi Výboru pre pridruženie sú úradné jazyky strán.
         2.   Pracovnými jazykmi Výboru pre pridruženie sú angličtina a ukrajinčina. Pokiaľ sa nerozhodne inak, rokovania Výboru pre pridruženie vychádzajú z jeho dokumentácie vyhotovenej v uvedených jazykoch.
         Článok 14
         Výdavky
         1.   Každá strana uhradí všetky výdavky, ktoré jej vznikli v dôsledku účasti na zasadnutiach Výboru pre pridruženie, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s organizáciou zasadnutí a rozmnožovaním dokumentov znáša strana, ktorá je organizátorom zasadnutia.
         3.   Výdavky na tlmočenie počas zasadnutí a na preklad dokumentov do angličtiny alebo rumunčiny alebo z angličtiny alebo ukrajinčiny podľa článku 13 ods. 1 hradí strana, ktorá je organizátorom zasadnutia.
         Tlmočenie a preklad do alebo z iných jazykov hradí priamo žiadajúca strana.
         4.   V prípade, že je potrebný preklad dokumentov do úradných jazykov Únie, výdavky znáša Únia.
         Článok 15
         Zmeny rokovacieho poriadku
         Tento rokovací poriadok sa môže zmeniť rozhodnutím Rady pre pridruženie v súlade s článkom 465 ods. 1 dohody.
         Článok 16
         Podvýbory, osobitné výbory alebo orgány
         1.   Výbor pre pridruženie môže v súlade s článkom 466 ods. 1 a 3 dohody rozhodnúť o zriadení akéhokoľvek podvýboru v konkrétnych oblastiach, ktoré sú nevyhnutné pre vykonávanie dohody, a ktoré sa líšia od podvýborov stanovených v dohode, aby pomáhali Výboru pre pridruženie pri plnení jeho úloh. Výbor pre pridruženie môže rozhodnúť o zrušení akéhokoľvek takéhoto podvýboru, ako aj o vymedzení či zmene jeho rokovacieho poriadku. Pokiaľ sa nerozhodne inak, akýkoľvek takýto podvýbor podlieha právomoci Výboru pre pridruženie, ktorému podáva správy po každom zasadnutí.
         2.   Pokiaľ nie je v dohode stanovené inak alebo v Rade pre pridruženie dohodnuté inak, tento rokovací poriadok platí mutatis mutandis pre akýkoľvek podvýbor uvedený v odseku 1.
         3.   Zasadnutia podvýborov sa môžu konať pružne v prípade potreby buď osobne v Bruseli alebo na Ukrajine alebo napríklad prostredníctvom videokonferencie. Podvýbory sú platformou na monitorovanie pokroku pri aproximácii v konkrétnych oblastiach, na prerokovanie určitých otázok a výziev vyplývajúcich z tohto procesu a na formulovanie odporúčaní a operatívnych záverov.
         4.   Sekretariátu Výboru pre pridruženie sa zasiela kópia všetkej súvisiacej korešpondencie, dokumentov a oznámení, ktoré sa týkajú akéhokoľvek podvýboru, osobitného výboru alebo orgánu.
         5.   Pokiaľ nie je v dohode stanovené inak alebo medzi stranami v rámci Rady pre pridruženie dohodnuté inak, akýkoľvek podvýbor, osobitný výbor alebo orgán má len právomoc vydávať odporúčania Výboru pre pridruženie.
         Článok 17
         Tento rokovací poriadok platí pre Výbor pre pridruženie v zložení pre otázky obchodu mutatis mutandis, pokiaľ nie je stanovené inak.

      NÁVRH
      ROZHODNUTIE RADY PRE PRIDRUŽENIE MEDZI EÚ A UKRAJINOU č. 2/2014
      z …
      o zriadení dvoch podvýborov
      RADA PRE PRIDRUŽENIE MEDZI EÚ A UKRAJINOU,
      so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (1), (ďalej len „dohoda“), a najmä na jej článok 466,
      keďže:

                  (1)

                  V súlade s článkom 486 dohody sa od 1. novembra 2014 predbežne vykonávajú časti dohody.

                  (2)

                  Podľa článku 466 ods. 2 dohody môže Rada pre pridruženie rozhodnúť o zriadení akéhokoľvek osobitného výboru alebo orgánu v konkrétnych oblastiach, ktoré sú nevyhnutné z pohľadu vykonávania dohody a ktoré majú Rade pre pridruženie pomáhať pri plnení jej úloh.

                  (3)

                  S cieľom umožniť diskusie na odbornej úrovni o kľúčových oblastiach, ktoré patria do rozsahu pôsobnosti predbežného vykonávania dohody, by sa mali zriadiť dva podvýbory.

                  (4)

                  Malo by byť možné zmeniť zoznam podvýborov a rozsah pôsobnosti jednotlivých podvýborov po ďalšej dohode strán,

            PRIJALA TOTO ROZHODNUTIE:
      Článok 1
      Týmto sa zriaďujú podvýbory uvedené v prílohe.
      Článok 2
      Rokovací poriadok podvýborov uvedených v prílohe sa riadi článkom 16 rokovacieho poriadku Výboru pre pridruženie a podvýborov prijatého rozhodnutím č. 1/2014 Rady pre pridruženie medzi EÚ a Ukrajinou.
      Článok 3
      Zoznam podvýborov stanovených v prílohe a rozsah pôsobnosti jednotlivých podvýborov uvedených v prílohe možno zmeniť po ďalšej dohode strán.
      Článok 4
      Toto rozhodnutie nadobúda účinnosť dňom jeho prijatia.

         V

               Za Radu pre pridruženie

               predseda

         (1)  Ú. v. EÚ L 161, 29.5.2014, s. 3.

         PRÍLOHA

            ZOZNAM PODVÝBOROV

                     1.

                     Podvýbor pre slobodu, bezpečnosť a spravodlivosť

                     2.

                     Podvýbor pre hospodársku a inú odvetvovú spoluprácu

      NÁVRH
      ROZHODNUTIE RADY PRE PRIDRUŽENIE MEDZI EÚ A UKRAJINOU č. 3/2014
      z …
      o delegovaní určitých právomocí Radou pre pridruženie na Výbor pre pridruženie v zložení pre otázky obchodu
      RADA PRE PRIDRUŽENIE MEDZI EÚ A UKRAJINOU,
      so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (1) (ďalej len „dohoda“), a najmä na jej článok 463 ods. 3 a článok 465 ods. 2,
      keďže:

                  (1)

                  V súlade s článkom 486 dohody sa časti dohody predbežne vykonávajú od 1. novembra 2014.

                  (2)

                  Podľa článku 461 ods. 1 dohody je Rada pre pridruženie zodpovedná za dohľad nad uplatňovaním a vykonávaním dohody a monitorovanie jej uplatňovania a vykonávania.

                  (3)

                  Podľa článku 465 ods. 2 dohody môže Rada pre pridruženie delegovať na Výbor pre pridruženie ktorúkoľvek zo svojich právomocí vrátane svojej právomoci prijímať záväzné rozhodnutia.

                  (4)

                  Podľa článku 465 ods. 4 dohody má Výbor pre pridruženie v zložení pre otázky obchodu riešiť všetky otázky súvisiace s hlavou IV (Obchod a záležitosti súvisiace s obchodom) dohody.

                  (5)

                  S cieľom zabezpečiť hladké a včasné vykonávanie časti dohody týkajúcej sa prehĺbenej a komplexnej zóny voľného obchodu by Rada pre pridruženie mala delegovať na Výbor pre pridruženie v zložení pre otázky obchodu, ako sa uvádza v článku 465 ods. 4 dohody, právomoc aktualizovať alebo zmeniť prílohy k tejto dohode, ktoré sa týkajú kapitol 1, 2, 3, 5, 6 a 8 hlavy IV (Obchod a záležitosti súvisiace s obchodom) dohody, pokiaľ v uvedených kapitolách neexistujú osobitné ustanovenia týkajúce sa aktualizácie alebo zmeny uvedených príloh,

            PRIJALA TOTO ROZHODNUTIE:
      Článok 1
      Týmto Rada pre pridruženie deleguje na Výbor pre pridruženie v zložení pre otázky obchodu, ako sa uvádza v článku 465 ods. 4 dohody, právomoc aktualizovať alebo zmeniť prílohy k tejto dohode, ktoré sa týkajú kapitol 1 (prílohy I-C a I-D k dohode), 2 (príloha II k dohode) a 3, 5, 6 a 8 hlavy IV (Obchod a záležitosti súvisiace s obchodom) dohody, pokiaľ v uvedených kapitolách neexistujú osobitné ustanovenia týkajúce sa aktualizácie alebo zmeny uvedených príloh.
      Článok 2
      Toto rozhodnutie nadobúda účinnosť dňom jeho prijatia.

         V …

               Za Radu pre pridruženie

               predseda

         (1)  Ú. v. EÚ L 161, 29.5.2014, s. 3.


title: Rozhodnutie Komisie z 19. júla 1995, ktorým sa mení a dopíňa rozhodnutie 82/43/EHS o zriadení Poradného výboru pre rovnosť príležitostí pre ženy a mužov

text:
Dôležité právne oznámenie

|

31995D0420

Úradný vestník L 249 , 17/10/1995 S. 0043 - 0046

		Rozhodnutie Komisiez 19. júla 1995,ktorým sa mení a dopíňa rozhodnutie 82/43/EHS o zriadení Poradného výboru pre rovnosť príležitostí pre ženy a mužov(95/420/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže neustále zlepšovanie životných a pracovných podmienok a harmonický rozvoj hospodárstva predstavujú ciele Európskeho spoločenstva;keďže hlavy štátov a vlád, ktoré sa stretli v rámci Európskej rady 10. a 11. decembra 1994, zdôraznili, že rovnosť príležitostí pre ženy a mužov spolu s bojom proti nezamestnanosti sú prvoradou úlohou Európskej únie a jej členských štátov;keďže rovnosť medzi ženami a mužmi je základom ľudskej dôstojnosti a demokracie a vytvára základný princíp práva spoločenstva, ústav a práv členských štátov, medzinárodných a európskych dohôd;keďže uvedenie princípu rovnakého zaobchádzania pre mužov a ženy do praxe sa musí podporovať zlepšovaním spolupráce a výmenou názorov a skúseností medzi tými orgánmi, ktoré majú v členských krajinách osobitú zodpovednosť za podporu rovnosti príležitostí, a medzi sociálnymi partnermi a Komisiou;keďže úplné uvedenie do praxe šiestich smerníc, dvoch odporúčaní a deviatich rezolúcií, ktoré prijala Rada v oblasti rovnosti príležitostí [1], môže byť značne urýchlené za pomoci vnútroštátnych orgánov, ktoré majú k dispozícii sieť osobitných informácií;keďže príprava, zavedenie a monitorovanie činností spoločenstva na podporu rovnakých príležitostí si vyžaduje úzku spoluprácu so špecializovanými orgánmi v členských štátoch a so sociálnymi partnermi, čo si nutne vyžaduje inštitucionálny rámec na účely pravidelných porád s týmito stranami;keďže Poradný výbor pre rovnosť príležitostí pre ženy aj mužov, ktorý bol zriadený rozhodnutím Komisie 82/43/EHS z 9. decembra 1981 [2], značne prispieva k činnosti spoločenstva v tejto oblasti, zvlášť v zmysle sledovania následných akčných programov spoločenstva, prostredníctvom svojich stanovísk a spoluprácou s Komisiou na báze partnerstva;keďže zloženie a právomoci výboru musia byť upravené tak, aby zohľadňovali súčasný a budúci vývoj vzhľadom na podporu rovnakých príležitostí, ako je to načrtnuté v správe Komisie z 19. júla 1995, ktorá navrhuje nový strednodobý akčný program; keďže je preto potrebné pozmeniť a doplniť rozhodnutie 82/43/EHS,ROZHODLA TAKTO:Článok 1Rozhodnutie 82/43/EHS sa týmto mení a dopĺňa takto:1. Články 2 a 3 sa nahrádzajú týmto textom:"Článok 21. Výbor pomáha Komisii pri formulovaní a zavádzaní činností spoločenstva zameraných na presadzovanie rovnakých príležitostí pre ženy a mužov a podporu trvalej výmeny podstatných skúseností, politiky a praxe medzi členskými štátmi a rôznymi zúčastnenými stranami.2. Na dosiahnutie cieľov uvedených v odseku 1 tohto článku výbor:a) pomáha Komisii pri vyvíjaní nástrojov na monitorovanie, vyhodnocovanie a rozširovanie výsledkov opatrení prijatých na úrovni únie na podporu rovnakých príležitostí;b) prispieva k zavádzaniu akčných programov spoločenstva do praxe hlavne analýzou výsledkov a návrhov na zlepšenie prijatých opatrení;c) prispieva prostredníctvom svojich názorov k príprave výročných správ Komisie o pokroku, ktorý bol vykonaný na dosiahnutie rovnosti príležitostí pre ženy a mužov;d) povzbudzuje výmenu informácií o opatreniach prijatých na všetkých úrovniach na presadenie rovnakých príležitostí a prípadne predkladá návrhy na možnú kontrolnú činnosť;e) dodáva stanoviská alebo predkladá správy Komisii, buď na jej žiadosť, alebo z vlastného podnetu, o každej záležitosti, ktorá je dôležitá na presadzovanie rovnakých príležitostí v spoločenstve.3. Postupy pre cirkuláciu stanovísk a správ výboru sú určené po dohode s Komisiou. Môžu byť uverejnené ako príloha k výročnej správe Komisie o rovnakých príležitostiach pre ženy a mužov.Článok 31. Výbor sa skladá zo 40 členov, t. j.:a) jedného zástupcu z každého členského štátu z ministerských alebo vládnych odborov zodpovedných za presadzovanie rovnakých príležitostí; zástupcu menuje vláda každého členského štátu;b) jedného zástupcu z vnútroštátnych výborov každého členského štátu alebo z orgánov zriadených úradným rozhodnutím, ktoré majú osobitnú zodpovednosť za rovnaké príležitosti pre ženy a mužov prostredníctvom zastúpenia v príslušných sektoroch. Ak sa v členskom štáte týmito záležitosťami zaoberá viac výborov alebo orgánov, Komisia určí, ktorý orgán je svojimi cieľmi, štruktúrou, reprezentatívnosťou a stupňom nezávislosti najkvalifikovanejší, aby bol zastúpený vo výbore. Každá krajina, ktorá nemá také výbory, je zastúpená členmi orgánov, ktorých Komisia považuje za spôsobilých vykonávať analogickú činnosť; zástupcu menuje Komisia na základe návrhu príslušného vnútroštátneho výboru alebo orgánu;c) - päť členov zastupujúcich zamestnávateľské organizácie na úrovni spoločenstva,- päť členov zastupujúcich organizácie zamestnancov na úrovni spoločenstva.Zástupcov menuje Komisia na základe návrhu sociálnych partnerov na úrovni spoločenstva.2. Dvaja zástupcovia Európskej ženskej lobby sa zúčastňujú na schôdzach výboru ako pozorovatelia.3. Zástupcom medzinárodných a profesijných organizácií a iných združení na základe náležite odôvodnených žiadostí predložených Komisii môže byť udelený status pozorovateľa."2. Článok 6 sa nahrádza týmto textom:"Článok 6Výbor zvolí predsedu/predsedníčku na obdobie jedného roka spomedzi svojich členov. Voľba sa uskutoční dvojtretinovou väčšinou prítomných členov; na zvolenie sa však vyžaduje minimálne polovica všetkých hlasov.Dvoch podpredsedov/dve podpredsedníčky zvolí tá istá väčšina a za rovnakých podmienok. Zastupujú predsedu/predsedníčku počas jeho/jej neprítomnosti. Predseda/predsedníčka a podpredsedovia/podpredsedníčky musia byť z rôznych členských štátov. Vytvoria kanceláriu výboru, ktorá sa schádza pred každou schôdzou výboru.Komisia organizuje prácu výboru v úzkej spolupráci s predsedom/predsedníčkou. Návrh programu schôdzí výboru vypracuje Komisia po dohode s predsedom/predsedníčkou. Sekretariát výboru zabezpečuje Odbor Komisie pre rovnaké príležitosti. Zápisnice zo schôdzí Komisie vypracúva Komisia a odovzdáva ich výboru na schválenie."3. Do článku 8 sa dopĺňa tretí odsek v tomto znení:"3. Jeden alebo viac členov výboru sa môže zúčastňovať na činnostiach iných poradných výborov Komisie ako pozorovatelia a podávať výboru príslušné informácie."4. Články 10 a 11 sa nahrádzajú týmto textom:"Článok 10Výbor zvoláva Komisia a schádza sa v jej zariadeniach. Schádza sa aspoň dvakrát do roka.Článok 11Rokovania výboru sa týkajú žiadostí o stanoviská predkladaných Komisiou alebo stanovísk, ktoré výbor poskytuje z vlastného podnetu. O stanoviskách sa nehlasuje.Keď Komisia žiada výbor o stanovisko, môže určiť termín, do ktorého by toto stanovisko malo byť doručené.Názory vyjadrené rôznymi skupinami zastúpenými vo výbore sa zaznamenajú do zápisnice, ktorá sa odovzdá Komisii.Ak požadované stanovisko výbor schválil jednomyseľne, vypracuje spoločné závery, ktoré sa pripoja k zápisnici."Článok 2Toto rozhodnutie nadobúda účinnosť 1. januára 1996.V Bruseli 19. júla 1995Za KomisiuPádraig Flynnčlen Komisie[1] Smernica Rady 75/117/EHS z 10. februára 1975 o aproximácii právnych predpisov v členských krajinách, ktorá sa týka princípu rovnakého odmeňovania mužov a žien (Ú. v. ES L 45, 19.2.1975, s. 19);Smernica Rady 76/207/EHS z 9. februára 1976 o zavádzaní princípu rovnakého zaobchádzania s mužmi a ženami, ktorý sa týka prístupu k zamestnaniu, odborného vzdelávania a postupu v zamestnaní a pracovných podmienok (Ú. v. ES L 39, 14.2.1976, s. 40);Smernica Rady 79/7/EHS z 19. decembra 1978 o postupnom zavádzaní princípu rovnakého zaobchádzania s mužmi a ženami v oblasti sociálneho zabezpečenia (Ú. v. ES L 6, 10.1.1979, s. 24);Smernica Rady 86/378/EHS z 24. júla 1986 o zavádzaní princípu rovnakého zaobchádzania s mužmi a ženami v schémach zamestnaneckého sociálneho zabezpečenia (Ú. v. ES L 225, 12.8.1986, s. 40);Smernica Rady 86/613/EHS z 11. decembra 1986 o zavádzaní princípu rovnakého zaobchádzania s mužmi a ženami, ktorí sú pracovne činní, vrátane oblastí poľnohospodárstva, samostatnej zárobkovej činnosti, a o ochrane samostatne zárobkovo činných žien počas tehotenstva a materstva (Ú. v. ES L 359, 19.12.1986, s. 56);Smernica Rady 92/85/EHS z 19. októbra 1992 o zavedení opatrení na podporu zlepšenia bezpečnosti a zdravia pri práci tehotných pracovníčok a pracovníčok krátko po pôrode alebo dojčiacich pracovníčok (Ú. v. ES L 348, 28.11.1992, s. 1);Rezolúcia Rady z 12. júla 1982 o podpore rovnakých príležitostí pre ženy (Ú. v. ES C 186, 21.7.1982, s. 3);Rezolúcia Rady zo 7. júna 1984 o postupe zameranom na boj proti nezamestnanosti žien (Ú. v. ES C 161, 21.6.1984, s. 4);Rezolúcia Rady a ministrov pre vzdelávanie, ktorí sa stretli v rámci Rady, z 3. júna 1985, ktorá obsahuje akčný program o rovnakých príležitostiach pre dievčatá a chlapcov vo vzdelávaní (Ú. v. ES C 166, 5.7.1985, s. 1);Druhá rezolúcia Rady z 24. júla 1986 o podpore rovnakých príležitostí pre ženy (Ú. v. ES C 203, 12.8.1986, s. 2);Rezolúcia Rady zo 16. decembra 1988 o opätovnej a neskoršej integrácii žien do pracovného života (Ú. v. ES C 333, 28.12.1988, s. 1);Rezolúcia Rady z 29. mája 1990 o ochrane dôstojnosti žien a mužov pri práci (Ú. v. ES C 157, 27.6.1990, s. 3);Rezolúcia Rady z 21. mája 1991 o treťom strednodobom akčnom programe spoločenstva o rovnakých príležitostiach pre ženy a mužov (1991 — 1995) (Ú. v. ES C 142, 31.5.1991, s. 1);Rezolúcia Rady z 22. júna 1994 o podpore rovnakých príležitostí pre ženy a mužov prostredníctvom činnosti Európskych štrukturálnych fondov (Ú. v. ES C 231, 20. 8.1994, s. 1);Rezolúcia Rady z 27. marca 1995 o vyrovnanej účasti žien a mužov v rozhodovacích procesoch (Ú. v. ES L 168, 4.7.1995, s. 3);Odporúčanie Rady z 13. decembra 1984 o podpore pozitívnej činnosti pre ženy (84/635/EHS) (Ú. v. ES L 331, 19.12.1984, s. 34);Odporúčanie Rady z 31. marca 1992 o starostlivosti o deti (92/241/EHS) (Ú. v. ES L 123, 8.5.1992, s. 16).[2] Ú. v. ES L 20, 28.1.1982, s. 35.--------------------------------------------------


title: Rozhodnutie Európskeho parlamentu (EÚ, Euratom) 2017/1708 z 27. apríla 2017 o absolutóriu za plnenie rozpočtu Zásobovacej agentúry Euratomu za rozpočtový rok 2015

text:
               29.9.2017

               SK

               Úradný vestník Európskej únie

               L 252/300

         ROZHODNUTIE EURÓPSKEHO PARLAMENTU (EÚ, Euratom) 2017/1708
   z 27. apríla 2017
   o absolutóriu za plnenie rozpočtu Zásobovacej agentúry Euratomu za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Zásobovacej agentúry Euratomu za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0069/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 1 ods. 2,

               —

               so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (4), a najmä na článok 8 jeho prílohy,

               —

               so zreteľom na článok 94 rokovacieho poriadku a prílohu IV rokovacieho poriadku,

               —

               so zreteľom na správu Výboru pre kontrolu rozpočtu (A8-0126/2017),

               1.

               udeľuje absolutórium generálnej riaditeľke Zásobovacej agentúry Euratomu za plnenie rozpočtu agentúry za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, generálnej riaditeľke Zásobovacej agentúry Euratomu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 184.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 41, 15.2.2008, s. 15.


title: Rozhodnutie Európskeho parlamentu a Rady (EÚ) 2016/252 z 25. novembra 2015 o mobilizácii Fondu solidarity Európskej únie na vyplácanie záloh

text:
               24.2.2016

               SK

               Úradný vestník Európskej únie

               L 47/5

         ROZHODNUTIE EURÓPSKEHO PARLAMENTU A RADY (EÚ) 2016/252
   z 25. novembra 2015
   o mobilizácii Fondu solidarity Európskej únie na vyplácanie záloh
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (1), a najmä na jeho článok 4a ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 11,
   so zreteľom na návrh Európskej komisie,
   keďže:

               (1)

               Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom oblastí postihnutých katastrofami.

               (2)

               Fond nemá prekročiť maximálnu sumu 500 miliónov EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013 (3).

               (3)

               V článku 4a ods. 4 nariadenia (ES) č. 2012/2002 sa stanovuje, že fond sa môže mobilizovať v maximálnej výške 50 000 000 EUR na vyplácanie záloh a vo výške zodpovedajúcich rozpočtových prostriedkov všeobecného rozpočtu Únie,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2016 sa mobilizuje Fond solidarity Európskej únie s cieľom poskytnúť sumu 50 000 000 EUR vo viazaných a v platobných rozpočtových prostriedkoch na účely vyplácania záloh.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Štrasburgu 25. novembra 2015

            Za Európsky parlament

            predseda

         M. SCHULZ

            Za Radu

            predseda

         N. SCHMIT

      (1)  Ú. v. ES L 311, 14.11.2002, s. 3.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: 2012/513/SZBP: Rozhodnutie Politického a bezpečnostného výboru EUMM GEORGIA/1/2012 zo 14. septembra 2012 , ktorým sa predlžuje mandát vedúceho pozorovateľskej misie Európskej únie v Gruzínsku (EUMM Georgia)

text:
               25.9.2012

               SK

               Úradný vestník Európskej únie

               L 257/15

         ROZHODNUTIE POLITICKÉHO A BEZPEČNOSTNÉHO VÝBORU EUMM GEORGIA/1/2012
   zo 14. septembra 2012,
   ktorým sa predlžuje mandát vedúceho pozorovateľskej misie Európskej únie v Gruzínsku (EUMM Georgia)
   (2012/513/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2010/452/SZBP z 12. augusta 2010 o pozorovateľskej misii Európskej únie v Gruzínsku, EUMM Georgia (1), naposledy zmenené a doplnené rozhodnutím Rady 2011/536/SZBP (2), a najmä na jeho článok 10 ods. 1,
   keďže:

               (1)

               Na základe článku 10 ods. 1 rozhodnutia Rady 2010/452/SZBP je Politický a bezpečnostný výbor (ďalej len „PBV“) poverený v súlade s článkom 38 zmluvy prijímať príslušné rozhodnutia na účely vykonávania politickej kontroly a strategického usmerňovania misie EUMM Georgia vrátane rozhodnutia o vymenovaní vedúceho misie.

               (2)

               PBV na základe návrhu vysokej predstaviteľky Únie pre zahraničné veci a bezpečnostnú politiku (ďalej len „VP“) prijal 1. júla 2011 rozhodnutie EUMM/1/2011 (3), ktorým sa pán Andrzej TYSZKIEWICZ vymenúva za vedúceho misie EUMM Georgia do 14. septembra 2011. Jeho mandát bol predĺžený do 14. septembra 2012 rozhodnutím PBV 2011/539/SZBP (4).

               (3)

               Rada 13. septembra 2012 prijala rozhodnutie 2012/503/SZBP (5), ktorým sa misia EUMM Georgia predlžuje do 14. septembra 2013.

               (4)

               VP 12. septembra 2012 navrhla predĺženie mandátu pána Andrzeja TYSZKIEWICZA ako vedúceho misie EUMM Georgia do 14. septembra 2013,

         PRIJAL TOTO ROZHODNUTIE:
   Článok 1
   Mandát pána Andrzeja TYSZKIEWICZA ako vedúceho pozorovateľskej misie Európskej únie v Gruzínsku (EUMM Georgia) sa týmto predlžuje do 14. septembra 2013.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. septembra 2012

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 213, 13.8.2010, s. 43.

      (2)  Ú. v. EÚ L 236, 13.9.2011, s. 7.

      (3)  Ú. v. EÚ L 175, 2.7.2011, s. 27.

      (4)  Ú. v. EÚ L 238, 15.9.2011, s. 32.

      (5)  Ú. v. EÚ L 249, 14.9.2012, s. 13.


title: Rozhodnutie Európskeho parlamentu (EÚ) 2017/1732 z 27. apríla 2017 o absolutóriu za plnenie rozpočtu spoločného podniku Čisté nebo 2 za rozpočtový rok 2015

text:
               29.9.2017

               SK

               Úradný vestník Európskej únie

               L 252/341

         ROZHODNUTIE EURÓPSKEHO PARLAMENTU (EÚ) 2017/1732
   z 27. apríla 2017
   o absolutóriu za plnenie rozpočtu spoločného podniku Čisté nebo 2 za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Čisté nebo 2 za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky spoločného podniku Čisté nebo 2 za rozpočtový rok 2015 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória spoločnému podniku za plnenie rozpočtu za rozpočtový rok 2015 (05875/2017 – C8-0087/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (EÚ) č. 558/2014 zo 6. mája 2014 o založení spoločného podniku Čisté nebo 2 (4), a najmä na jeho článok 12,

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (5),

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0094/2017),

               1.

               udeľuje výkonnému riaditeľovi spoločného podniku Čisté nebo 2 absolutórium za plnenie rozpočtu spoločného podniku za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku Čisté nebo 2, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 473, 16.12.2016, s. 15.

      (2)  Ú. v. EÚ C 473, 16.12.2016, s. 17.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 169, 7.6.2014, s. 77.

      (5)  Ú. v. EÚ L 38, 7.2.2014, s. 2.


title: 2013/721/EÚ: Rozhodnutie Európskeho parlamentu z  9. októbra 2013 o absolutóriu za plnenie všeobecného rozpočtu Európskej únie za rozpočtový rok 2011, oddiel II – Európska rada a Rada

text:
               7.12.2013

               SK

               Úradný vestník Európskej únie

               L 328/95

         ROZHODNUTIE EURÓPSKEHO PARLAMENTU
   z 9. októbra 2013
   o absolutóriu za plnenie všeobecného rozpočtu Európskej únie za rozpočtový rok 2011, oddiel II – Európska rada a Rada
   (2013/721/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie za rozpočtový rok 2011 (1),

               —

               so zreteľom na konečnú ročnú účtovnú závierku Európskej únie za rozpočtový rok 2011 [COM(2012) 436 – C7-0226/2012] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2011 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2011 v súlade s článkom 287 Zmluvy o fungovaní Európskej únie,

               —

               so zreteľom na svoje rozhodnutie zo 17. apríla 2013 (5), ktorým sa odkladá udelenie absolutória za rozpočtový rok 2011, a na sprievodné uznesenie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 50, 86, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie a o zrušení nariadenia Rady (ES, Euratom) č. 1605/2002 (7), a najmä na jeho články 164, 165 a 166,

               —

               so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (8),

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na druhú správu Výboru pre kontrolu rozpočtu (A7-0310/2013),

               1.

               neudeľuje generálnemu tajomníkovi Rady absolutórium za plnenie rozpočtu Európskej rady a Rady za rozpočtový rok 2011;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Európskej rade, Rade, Komisii, Súdnemu dvoru Európskej únie, Dvoru audítorov, Európskemu ombudsmanovi a Európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 68, 15.3.2011, s. 1.

      (2)  Ú. v. EÚ C 348, 14.11.2012, s. 1.

      (3)  Ú. v. EÚ C 344, 12.11.2012, s. 1.

      (4)  Ú. v. EÚ C 348, 14.11.2012, s. 130.

      (5)  Ú. v. EÚ L 308, 16.11.2013, s. 20.

      (6)  Ú. v. ES L 248, 16.9.2002, s. 1.

      (7)  Ú. v. EÚ L 298, 26.10.2012, s. 1.

      (8)  Ú. v. EÚ C 139, 14.6.2006, s. 1.

      UZNESENIE EURÓPSKEHO PARLAMENTU
      z 9. októbra 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2011, oddiel II – Európska rada a Rada
      EURÓPSKY PARLAMENT,

                  —

                  so zreteľom na všeobecný rozpočet Európskej únie za rozpočtový rok 2011 (1),

                  —

                  so zreteľom na konečnú ročnú účtovnú závierku Európskej únie za rozpočtový rok 2011 [COM(2012) 436 – C7-0226/2012] (2),

                  —

                  so zreteľom na výročnú správu Dvora audítorov o plnení rozpočtu za rozpočtový rok 2011 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2011 v súlade s článkom 287 Zmluvy o fungovaní Európskej únie,

                  —

                  so zreteľom na svoje rozhodnutie zo 17. apríla 2013 (5), ktorým sa odkladá udelenie absolutória za rozpočtový rok 2011, a na sprievodné uznesenie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 50, 86, 145, 146 a 147,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (7), a najmä na jeho články 164, 165 a 166,

                  —

                  so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (8),

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na druhú správu Výboru pre kontrolu rozpočtu (A7-0310/2013),

                  A.

                  keďže v demokratickej spoločnosti majú daňoví poplatníci a verejná mienka právo byť informovaní o využívaní verejných prostriedkov (9);

                  B.

                  keďže občania majú právo vedieť, na čo sa vynakladajú ich dane a ako sa zaobchádza s právomocou zverenou politickým orgánom;

                  C.

                  keďže Rada by mala mať ako inštitúcia Únie demokratickú zodpovednosť voči občanom Únie, pokiaľ je príjemcom prostriedkov zo všeobecného rozpočtu Európskej únie;

                  D.

                  keďže Európsky parlament je jedinou priamo volenou inštitúciou Únie a udeľuje absolutórium za plnenie všeobecného rozpočtu Európskej únie,

                  1.

                  zdôrazňuje úlohu Európskeho parlamentu, pokiaľ ide o udeľovanie absolutória za plnenie rozpočtu, stanovenú v Zmluve o fungovaní Európskej únie (ZFEÚ);

                  2.

                  upozorňuje, že podľa článku 335 ZFEÚ je Únia „zastúpená aj každou z inštitúcií na základe ich administratívnej autonómie v záležitostiach týkajúcich sa ich fungovania“, čo s ohľadom na článok 55 nariadenia o rozpočtových pravidlách znamená, že každá inštitúcia zodpovedá za plnenie svojho vlastného rozpočtu;

                  3.

                  pripomína, že podľa článku 77 jeho rokovacieho poriadku sa „ustanovenia, ktoré upravujú postup udelenia absolutória Komisii za plnenie rozpočtu, použijú aj na postup udelenia absolutória […] osobám zodpovedným za plnenie rozpočtu ostatných orgánov a inštitúcií Európskej únie, ako sú Rada (pokiaľ ide o jej výkonné právomoci), Súdny dvor Európskej únie, Dvor audítorov, Európsky hospodársky a sociálny výbor a Výbor regiónov“;

         Stanovisko Dvora audítorov k Európskej rade a Rade v jeho vyhlásení o vierohodnosti za rozpočtový rok 2011

                  4.

                  poukazuje na to, že Dvor audítorov do svojej výročnej správy za rozpočtový rok 2011 adresoval Európske rade a Rade pripomienky k postupom verejného obstarávania týkajúcich sa upratovacích služieb a nákupu uniforiem a topánok, pri ktorých sa zistili isté nedostatky v uplatňovaní výberových kritérií a kritérií na zadanie zákazky;

                  5.

                  berie na vedomie vysvetlenia Rady týkajúce sa nedostatkov vo verejnom obstarávaní a jej uistenie o plnom dodržiavaní ducha a zásad nariadenia o rozpočtových pravidlách;

                  6.

                  súhlasí s odporúčaniami Dvora audítorov, aby povoľujúci úradníci prostredníctvom vhodných kontrol a lepšieho usmerňovania zdokonalili koncepciu, koordináciu a výkon postupov verejného obstarávania; odporúča prísnejšie uplatňovanie pravidiel verejného obstarávania, ktorými sa musia riadiť všetky inštitúcie Únie;

                  7.

                  konštatuje, že Rada neposkytla žiadnu ďalšiu odpoveď na odporúčanie Dvora audítorov týkajúce sa vhodných kontrol a lepšieho usmerňovania postupov verejného obstarávania;

         Nevyriešené otázky

                  8.

                  vyjadruje poľutovanie nad ťažkosťami, ktoré vznikli v rámci postupov udeľovania absolutória za rozpočtové roky 2007, 2008, 2009 a 2010 a ktoré zapríčinila nedostatočná spolupráca Rady; zdôrazňuje, že Európsky parlament odmietol udeliť absolutórium generálnemu tajomníkovi Rady za plnenie rozpočtu Rady za rozpočtové roky 2009 a 2010 pre dôvody uvedené v jeho uzneseniach z 10. mája 2011 (10), 25. októbra 2011 (11), 10. mája 2012 (12) a 23. októbra 2012 (13);

                  9.

                  očakáva, že ďalšie výročné správy o činnosti, ktoré dostane Európsky parlament od Rady, budú obsahovať komplexný prehľad všetkých ľudských zdrojov rozdelených podľa kategórie, platovej triedy, pohlavia, štátnej príslušnosti a odborného vzdelania, ako aj interné rozhodnutia Rady týkajúce sa rozpočtu;

                  10.

                  zdôrazňuje, že rozpočet Európskej rady a rozpočet Rady by mali byť oddelené, aby sa prispelo k transparentnosti ich finančného hospodárenia a zabezpečila adresnejšia zodpovednosť oboch inštitúcií;

                  11.

                  opätovne zdôrazňuje, že Rada musí predložiť dôkladné písomné vysvetlenie, v ktorom podrobne uvedie celkovú výšku rozpočtových prostriedkov použitých na nákup budovy Résidence Palace, rozpočtové riadky, z ktorých sa čerpali tieto prostriedky, splátky, ktoré boli doposiaľ uhradené a ktoré sa majú ešte uhradiť, a účel, na ktorý bude budova slúžiť;

                  12.

                  vyjadruje poľutovanie nad tým, že Rada naďalej odmieta odpovedať na otázky Európskeho parlamentu;

                  13.

                  opätovne zdôrazňuje, že stále čaká na odpoveď Rady na otázky a na žiadosť o zaslanie dokumentov uvedenú v jeho uznesení z 10. mája 2012; vyzýva generálneho tajomníka Rady, aby Výboru pre kontrolu rozpočtu poskytol podrobné písomné odpovede na tieto otázky;

                  14.

                  trvá na tom, že výdavky Rady sa musia kontrolovať rovnakým spôsobom ako výdavky ostatných inštitúcií; zastáva názor, že základné prvky takejto kontroly sú stanovené v jeho uznesení z 23. októbra 2012;

                  15.

                  víta však skutočnosť, že úradujúce predsedníctvo Rady prijalo pozvanie Európskeho parlamentu na diskusie o správach o absolutóriu za rozpočtový rok 2011, ktoré sa uskutočnili v rámci plenárnej schôdze 16. apríla 2013; podporuje skutočnosť, že predsedníctvo bolo otvorené v otázke rozvoja výhodnej spolupráce medzi Európskym parlamentom a Radou;

                  16.

                  berie na vedomie návrh írskeho predsedníctva zriadiť medziinštitucionálnu pracovnú skupinu, ktorá by rokovala o možných riešeniach týkajúcich sa absolutória pre Radu; očakáva konkrétny návrh od litovského predsedníctva Rady;

         Právo Európskeho parlamentu udeliť absolutórium

                  17.

                  zdôrazňuje právomoci Európskeho parlamentu udeľovať absolutórium podľa článkov 317, 318 a 319 ZFEÚ v súlade so súčasným výkladom a praxou, konkrétne udeľovať absolutórium za každý okruh rozpočtu osobitne s cieľom zachovať transparentnosť a demokratickú zodpovednosť voči daňovým poplatníkom Únie;

                  18.

                  pripomína, že Komisia vo svojej odpovedi z 25. novembra 2011 na list predsedu Výboru pre kontrolu rozpočtu, písomne vyjadrila, že je žiaduce, aby Európsky parlament naďalej udeľoval absolutórium, odkladal svoje rozhodnutie o absolutóriu alebo zamietal absolutórium ostatným inštitúciám – vrátane Rady – ako doteraz;

                  19.

                  zastáva názor, že je v každom prípade nevyhnutné vyhodnotiť hospodárenie Rady ako inštitúcie Únie v priebehu daného rozpočtového roka, a dodržať tak právomoci Európskeho parlamentu vrátane zabezpečenia demokratickej zodpovednosti voči občanom Únie;

                  20.

                  domnieva sa preto, že by bolo možné dosiahnuť určitý pokrok, ak by Európsky parlament a Rada mohli spoločne vytvoriť zoznam dokumentov, ktoré sa majú vymieňať, aby si splnili svoje úlohy v rámci postupu udeľovania absolutória;

                  21.

                  domnieva sa, že úspešná spolupráca medzi oboma inštitúciami, ktorá sa prejavuje v postupe otvoreného a formálneho dialógu, môže byť pozitívnym signálom, ktorý treba vyslať občanom Únie v týchto ťažkých časoch.

         (1)  Ú. v. EÚ L 68, 15.3.2011, s. 1.

         (2)  Ú. v. EÚ C 348, 14.11.2012, s. 1.

         (3)  Ú. v. EÚ C 344, 12.11.2012, s. 1.

         (4)  Ú. v. EÚ C 348, 14.11.2012, s. 130.

         (5)  Ú. v. EÚ L 308, 16.11.2013, s. 20.

         (6)  Ú. v. ES L 248, 16.9.2002, s. 1.

         (7)  Ú. v. EÚ L 298, 26.10.2012, s. 1.

         (8)  Ú. v. EÚ C 139, 14.6.2006, s. 1.

         (9)  Rozsudok Súdneho dvora z 20. mája 2003 v spojených veciach C-465/00, C-138/01 a C-139/01 Österreichischer Rundfunk a i. (Zb. 2003, s. I-4989, bod 85).

         (10)  Ú. v. EÚ L 250, 27.9.2011, s. 25.

         (11)  Ú. v. EÚ L 313, 26.11.2011, s. 13.

         (12)  Ú. v. EÚ L 286, 17.10.2012, s. 23.

         (13)  Ú. v. EÚ L 350, 20.12.2012, s. 71.


title: Rozhodnutie Rady z 3. decembra 1981, ktoré sa týka uzavretia Dohovoru o ochrane európskych voľne žijúcich organizmov a prírodných stanovíšť

text:
Dôležité právne oznámenie

|

31982D0072

Úradný vestník L 038 , 10/02/1982 S. 0001 - 0002 Fínske špeciálne vydanie: Kapitola 11 Zväzok 10 S. 0087  Španielske špeciálne vydanie: Kapitola 15 Zväzok 3 S. 0084  Švédske špeciálne vydanie: Kapitola 11 Zväzok 10 S. 0087  Portugalské špeciálne vydanie Kapitola 15 Zväzok 3 S. 0084

		Rozhodnutie Radyz 3. decembra 1981,ktoré sa týka uzavretia Dohovoru o ochrane európskych voľne žijúcich organizmov a prírodných stanovíšť(82/72/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 235,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže akčný program Európskych spoločenstiev zameraný na životné prostredie bol prijatý deklaráciou z 22. novembra 1973 [3] a doplnený rezolúciou zo 17. mája 1977 [4]; keďže cieľom environmentálnej politiky v spoločenstve definovaným v týchto aktoch je zlepšiť prostredie a kvalitu života a okolitého prostredia a životné podmienky ľudí v spoločenstve; keďže na tento účel je potrebné predovšetkým zabezpečiť rozumné zaobchádzanie so zdrojmi a rozumné zaobchádzanie so životným prostredím a zamedziť ich využívaniu, ktoré spôsobuje závažné narušenie ekologickej rovnováhy; keďže by sa mali hľadať spoločné riešenia environmentálnych problémov spolu so štátmi, ktoré nie sú súčasťou spoločenstva, a predovšetkým v rámci medzinárodných organizácií;keďže v rámci environmentálneho akčného programu spoločenstva Rada prijala smernicu 79/409/EHS o ochrane voľne žijúceho vtáctva [5], ktorou sa upravuje ochrana týchto druhov, starostlivosť o ne a ich kontrola a stanovujú sa pravidlá pre ich využívanie;keďže spoločenstvo sa zúčastnilo na rokovaniach v rámci Rady Európy o Dohovore o ochrane európskych voľne žijúcich organizmov a ich stanovíšť; keďže dohovor bol podpísaný 19. septembra 1979;keďže účasť spoločenstva na vykonávaní uvedeného dohovoru je nevyhnutná v záujme dosiahnutia jedného z cieľov spoločenstva; keďže v zmluve nie sú stanovené právomoci potrebné na tento účel, s výnimkou právomocí obsiahnutých v jej článku 235;keďže spoločenstvo sa bude podieľať na takomto vykonávaní uplatňovaním práv vyplývajúcich z existujúcich všeobecných pravidiel a pravidiel, ktoré získalo na základe budúcich aktov prijatých Radou, rovnako ako využívaním výsledkov činností spoločenstva (výskum – výmena informácií) v príslušných oblastiach;keďže je potrebné, aby spoločenstvo schválilo uvedený dohovor;keďže životné podmienky voľne rastúcich rastlín a voľne žijúcich živočíchov v Grónsku sa v dôsledku všeobecných podmienok, a predovšetkým podnebia, nízkej hustoty obyvateľstva a mimoriadnej veľkosti a geografickej polohy tohto ostrova zásadne odlišujú od životných podmienok voľne rastúcich rastlín a voľne žijúcich živočíchov v iných oblastiach spoločenstva; keďže v dôsledku toho Rada už vylúčila Grónsko z pôsobnosti smernice o ochrane voľne žijúceho vtáctva; keďže Grónsko by sa preto malo vylúčiť z pôsobnosti tohto dohovoru,ROZHODLA TAKTO:Článok 1Dohovor o ochrane európskych voľne žijúcich organizmov a prírodných stanovíšť sa týmto schvaľuje v mene Európskeho hospodárskeho spoločenstva.Text dohovoru je pripojený k tomuto rozhodnutiu.Článok 2Predseda Rady uloží listinu o schválení, ako to stanovuje článok 19 dohovoru [6] za územia, v ktorých sa Zmluva o založení Európskeho hospodárskeho spoločenstva uplatňuje za podmienok stanovených v tejto zmluve, s výnimkou Grónska.V Bruseli 3. decembra 1981Za RadupredsedaT. King[1] Ú. v. ES C 175, 14.7.1980, s. 17.[2] Ú. v. ES C 53, 3.3.1980, s. 50.[3] Ú. v. ES C 112, 20.12.1973, s. 1.[4] Ú. v. ES C 139, 13.6.1977, s. 1.[5] Ú. v. ES L 103, 25.4.1979, s. 1.[6] Generálny sekretariát Rady uverejní v Úradnom vestníku Európskych spoločenstiev dátum nadobudnutia účinnosti tohto dohovoru.--------------------------------------------------